**อินโดมี่** (อักษรโรมัน: Indomie) เป็นตราสินค้าบะหมี่กึ่งสำเร็จรูป ผลิตโดยบริษัทอินโดฟู้ด สัญชาติอินโดนีเซีย ซึ่งเป็นบริษัทผู้ผลิตบะหมี่กึ่งสำเร็จรูปที่ใหญ่ที่สุดแห่งหนึ่งในโลก ในปีหนึ่งมีการผลิตอินโดมี่รวม 15 พันล้านห่อ และส่งออกไปยัง 90 ประเทศทั่วโลก การผลิตอินโดมี่อยู่ในอินโดนีเซียมาตั้งแต่เปิดตัวในปี 1972 ก่อนจะเพิ่มฐานการผลิตในไนจีเรียนับตั้งแต่ 1995 โดยในประเทศไนจีเรียนี้ อินโดมี่ได้รับความนิยมมากในบรรดาประเทศแอฟริกาอื่น ๆ

ภูมิหลัง
--------

### ศัพทมูล

ชื่ออินโดมี่มาาก "indo" ซึ่งหมายถึง "อินโดนีเซีย" และ "mie" คำภาษาอินโดนีเซีย ตรงกับคำว่า "หมี่"

### ประวัติศาสตร์

บะหมี่กึ่งสำเร็จรูปเริ่มข้าสู่ตลาดอินโดนีเซียในปี 1969 โดยอินโดฟู้ดเป็นหนึ่งในบริษัทผู้ผลิตอาหารกึ่งสำเร็จรูปที่ใหญ่ที่สุดของประเทศ ตั้งขึ้นในปี 1982 โดย ซูโดโน ซาลิม (1916–2012) มหาเศรษฐีผู้ยังเป็นเจ้าของโรงสีแผ้งสาลีโบกาซารี (Bogasari Flour Mills)

ตราอินโดมี่เริ่มผลิตครั้งแรกในปี 1972 โดยบริษัท PT Sanmaru Food Manufacturing Co. Ltd. โดยมีรส *Indomie Kuah Rasa Kaldu Ayam* (ซุปไก่) ออกจำหน่ายเป็นรสแรก ต่อมาจึงได้ออกรส *Indomie Kuah Rasa Kari Ayam* (แกงกะหรี่ไก่) ในปี 1980 และต่อมาในปี 1982 ได้เปิดตัวบะหมี่แห้ง *Indomie Mi Goreng* (บะหมี่ผัด; "หมี่โกเรง") ซึ่งกลายมาเป็นบะหมี่ยอดนิยมในตลาดอินโดนีเซียทันที

ในปี 1984 PT Sanmaru Food ถูกซื้อโดย PT Sarimi Asli Jaya ซึ่งตอนนั้นเป็นของโรงสีแป้งสาลีโบกาซารี ก่อนจะรวมเข้ากับ PT Indofood Sukses Makmur Tbk ในปี 1994 อินโดมี่ครองตลาดบะหมี่กึ่งสำเร็จรูปกว่า 70 เปอร์เซ็นต์ของประเทศอินโดนีเซียในปี 2010

รสชาติและรูปแบบ
---------------

อินโดมี่วางจำหน่ายในหลายรสและภายใต้หลายตรา โดยแบ่งสินค้าออกเป็นห้ากลุ่ม ได้แก่: *Indomie goreng* (บะหมี่ผัดแห้ง), *Indomie kuah* (บะหมี่น้ำ), *Kuliner Indonesia* (อาหารอินโดนีเซีย), *Mi Keriting* (บะหมี่งอชั้นดี) และ *Hype Abis* (รสเผ็ดแปลกใหม่) รสส่วนใหญ่ของอินโดมี่เป็นผลงานสร้างสรรค์ของนูนุก นูไรนี (Nunuk Nuraini) พนักงานของบริษัทอินโดฟู้ดในแผนกบะหมี่กึ่งสำเร็จรูป

สายการผลิตของอินโดมี่รส "หมี่โกเรง" (*Mi Goreng*) หรือบะหมี่ผัดแห้ง มาจากหมี่ผัดแห้งของอินโดนีเซีย *หมี่โกเรง* เริ่มออกจำหน่ายในปี 1983 วางจำหน่ายในขนาดราว 85 กรัมต่อห่อ ภายในประกอบด้วยเครื่องปรุงสองซอง ซองแรกเป็นซีอิ๊วหวาน, ซอสพริก, น้ำมันปรุงรส และหอมเจียว อีกซองเป็นผงปรุงรส และหอมแดงเจียว ในบางพื้นที่มีวางขายหมี่โกเรงในรูปซองใหญ่ (*Jumbo*) ที่มีน้ำหนักสุทธิ 127–129 กรัม

อ้างอิง
-------

1. ↑  ชื่อการค้าที่ใช้ในไทย อ้างจาก ท็อปส์ และ เฟซบุ๊กทางการของผู้นำเข้า
2. ↑  "Noodles in Indonesia". *euromonitor.com*. March 2014.
3. ↑ . เก็บถาวร 19 ธันวาคม 2021 ที่ เวย์แบ็กแมชชีน
4. ↑  Arzia Tivany Wargadiredja (24 April 2017). "How Indomie Became Insanely Popular in Nigeria". *Vice* (ภาษาอังกฤษ). สืบค้นเมื่อ 3 July 2017.
5. ↑  "How Indomie became insanely popular in Nigeria". *www.vice.com* (ภาษาอังกฤษ). สืบค้นเมื่อ 2020-07-25.
6. 1 2  "Sejarah" (ภาษาอินโดนีเซีย). indomie.com. คลังข้อมูลเก่าเก็บจากแหล่งเดิมเมื่อ 15 April 2019. สืบค้นเมื่อ 19 September 2014.
7. ↑  "Indomie | Flavour, Favoured by The World - About Us". *www.indomie.com* (ภาษาอังกฤษแบบอเมริกัน). สืบค้นเมื่อ 2021-05-24.
8. ↑  "Indomie Kuasai 70 Persen Pasar Mie Instan" (ภาษาอินโดนีเซีย). Republika Online. 13 October 2010. สืบค้นเมื่อ 19 September 2014.
9. ↑  Lucy Suganda (Indofood Marketing Manager) (28 November 2013). "Indofood Explores Asian Culinary Flavours". indofood.com. คลังข้อมูลเก่าเก็บจากแหล่งเดิมเมื่อ 2014-08-25. สืบค้นเมื่อ 2023-01-06.
10. ↑  Yvette Tan (29 January 2021). "Indomie: Creator of cult favourite 'mi goreng' instant noodle dies". bbc.com.
11. ↑  "Creating a Graphic Novel : Art – Food – PhotographyIndomie Mi Goreng Jumbo – Tom Yum – Instant Noodles – Creating a Graphic Novel : Art – Food – Photography". *Sigmatestudio.com*. 25 July 2010. สืบค้นเมื่อ 17 September 2016.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **อินโดมี่**

* Indomie – Product website
* Indofood – Mi Goreng Manufacturer